Jizzax shahrida Hamid Olimjon va Zulfiya nomidagi ijod maktabini tashkil etish toʻgʻrisida
(resolution, 2025-12-19)

Oʻzbek xalqining atoqli farzandlari — vatanparvar shoir, dramaturg va publitsist, jamoat arbobi Hamid Olimjon hamda XX asr oʻzbek sheʼriyatida oʻz soʻzi va oʻrniga ega boʻlgan xalqimizning sevimli shoirasi, chin maʼnodagi sadoqat ramzi Zulfiya ijodini keng tartib qilish, ularning izdoshlarini kashf etish va isteʼdodlarini namoyon qilishlariga shart-sharoit yaratish maqsadida Vazirlar Mahkamasi qaror qiladi: 1. Jizzax shahrida Hamid Olimjon va Zulfiya nomidagi ijod maktabi (keyingi oʻrinlarda — ijod maktab) tashkil etilsin. 2. Belgilab qoʻyilsinki, ijod maktabida har bir sinfdagi oʻquvchilar soni 20 nafarni tashkil qiladi, 7-sinflarga esa ijodiy tanlovlar, test va boshqa sinovlar asosida qabul qilinadi. Oʻzbekiston Respublikasi Maktabgacha va maktab taʼlimi vazirligi huzuridagi Ixtisoslashtirilgan taʼlim muassasalari agentligiga ijod maktabining moddiy-texnik bazasi, imkoniyatlari, pedagog kadrlarning salohiyati va mavjud talab va ehtiyojdan kelib chiqqan holda keyingi yillarda oʻquvchilarni qabul qilish kvotalariga oʻzgartirishlar kiritish huquqi beriladi. 3. Jizzax viloyati hokimligi, Oʻzbekiston Respublikasi Davlat arxitektura va qurilish qoʻmitasi va Xalq taʼlimi vazirligi bilan birgalikda: Jizzax shahri Sharof Rashidov shoh koʻchasi 1-uyda yangidan qurilayotgan 540 oʻrinli Jizzax viloyati xalq taʼlimi xodimlarini qayta tayyorlash va ularning malakasini oshirish instituti (keyingi oʻrinlarda malaka oshirish instituti deb ataladi) binosini maktab-internatga; Jizzax shahri Islom Karimov koʻchasi 6-uyda joylashgan Sharof Rashidov tumani hokimligining sobiq binosini malaka oshirish institutiga operativ boshqaruv huquqi bilan bepul berilishini taʼminlasin. 4. Jizzax viloyati hokimligi Oʻzbekiston Respublikasi Moliya vazirligi, Iqtisodiyot vazirligi, Xalq taʼlimi vazirligi, Davlat arxitektura va qurilish qoʻmitasi bilan birgalikda: maktab internat binosida amalga oshiriladigan ish hajmini aniqlash hamda 150 oʻrinli oʻquv binosi, 100 oʻrinli yotoqxona va 75 oʻrinli oshxonaga moslashtirish; Sharof Rashidov tumani hokimligining sobiq binosini 720 oʻrinli malaka oshirish institutiga moslashtirish va malaka oshirish institutiga biriktirilgan mavjud 150 oʻrinli yotoqxona binosini mukammal taʼmirlash boʻyicha loyiha-smeta hujjatlarini ishlab chiqish; 2017-yil 1-sentabrga qadar maktab-internat, 2018-yil 1-avgustga qadar malaka oshirish instituti binolarini foydalanishga topshirish choralarini koʻrsin. 5. Jizzax viloyati hokimligi va Oʻzbekiston Respublikasi Xalq taʼlimi vazirligining maktab-internat va malaka oshirish instituti binolarida qurilish-taʼmirlash ishlarini amalga oshirish boʻyicha; buyurtmachi etib Jizzax viloyati hokimligi huzuridagi “Yagona buyurtmachi xizmati” injiniring kompaniyasini; bosh loyihachi tashkilot etib “Jizzax bunyodkor loyiha” masʼuliyati cheklangan jamiyatni; bosh pudrat tashkiloti etib “Diamond” koʻp tarmoqli xususiy firmasini belgilash toʻgʻrisidagi taklifi maʼqullansin. 6. Belgilab qoʻyilsinki; ijod maktabi binolarida bajariladigan qurilish-taʼmirlash va jihozlash ishlari Oʻzbekiston Respublikasi Maktabgacha va maktab taʼlimi vazirligi huzuridagi Ixtisoslashtirilgan taʼlim muassasalari agentligi huzuridagi Iqtidorli yoshlarni qoʻllab-quvvatlash jamgʻarmasi mablagʻlari hisobidan; malaka oshirish instituti binolarida bajariladigan qurilish-taʼmirlash ishlari Oʻzbekiston Respublikasi Davlat budjetining 2018-yilgi Investitsiya dasturi mablagʻlari hisobiga amalga oshiriladi. 7. Oʻzbekiston Respublikasi Davlat arxitektura va qurilish qoʻmitasi ishlab chiqilgan loyiha-smeta hujjatlarini davlat ekspertizasidan oʻtkazsin va qurilish-taʼmirlash ishlarining sifatli bajarilishi ustidan davlat arxitektura-qurilish nazoratini tizimli ravishda amalga oshirsin. 8. Oʻzbekiston Respublikasi Maktabgacha va maktab taʼlimi vazirligi huzuridagi Ixtisoslashtirilgan taʼlim muassasalari agentligi Iqtisodiyot va moliya vazirligi bilan birgalikda ijod maktabining moddiy-texnik bazasini mustahkamlash maqsadida oʻquv-laboratoriya jihozlari, kompyuter texnikalari, oʻquv-metodik majmualar, oʻqituvchilar uchun metodik qoʻllanmalar hamda badiiy adabiyotlar bilan taʼminlash choralarini koʻrsin. 10. Oʻzbekiston Respublikasi Iqtisodiyot va moliya vazirligi Davlat budjeti parametrlarida Maktabgacha va maktab taʼlimi vazirligi huzuridagi Ixtisoslashtirilgan taʼlim muassasalari agentligiga ajratilgan mablagʻlar doirasida ijod maktabining taʼminoti uchun zarur mablagʻlarni nazarda tutsin. 11. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari — “Oʻzbekiston temir yoʻllari” AJ boshqaruvi raisi A.J. Ramatov va Jizzax viloyatining hokimi U.Y. Uzakov zimmalariga yuklatilsin.